**Ministru kabineta noteikumu projekta**

**„Grozījumi Ministru kabineta 2014. gada 18. februāra noteikumos Nr.100**

**„Jaunbūvējamo transportlīdzekļu konstrukcijas normatīvtehniskās dokumentācijas saskaņošanas un starptautiskā izgatavotāja identifikācijas koda piešķiršanas un iestrādāšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ceļu satiksmes likuma 10.panta 8.daļas 2.punkts un 15.panta 1., 2., 2.1, 2.2 un 2.3 daļa.  |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Šobrīd Ministru kabineta 2014.gada 18.februāra noteikumu Nr.100 „Jaunbūvējamo transportlīdzekļu konstrukcijas normatīvtehniskās dokumentācijas saskaņošanas un starptautiskā izgatavotāja identifikācijas koda piešķiršanas un iestrādāšanas kārtība”(turpmāk – Noteikumi) 23.3.apakšpunktā noteiktā kārtība paredz, ka transportlīdzeklim identifikācijas numura iestrādāšanu atbilstoši izgatavotāja piešķirtajam veic pēc Valsts policijas veiktas identifikācijas numura izmaiņu pārbaudes. Nereti ir gadījumi, ka šādas pārbaudes ir veiktas citā Eiropas Savienības valstī, Eiropas Ekonomiskās zonas valstī vai kādā no trešajām valstīm, ar kurām ir noslēgti starpvalstu līgumi par tiesisko palīdzību un tiesiskajām attiecībām civilajās, ģimenes un krimināllietās. Pašreizējā kārtība nosaka, ka šādos gadījumos ir nepieciešama papildus pārbaude Valsts policijā, kas pēc būtības ir atkārtota (dubulta) procedūra, kas aizņem papildus laiku un resursus pārbaudot to, kas jau iepriekš ir pārbaudīts. Lai mazinātu administratīvo slogu un iesniedzamo papīra formas dokumentu apjomu, veicot transportlīdzeklim piešķirtā identifikācijas numura atjaunošanu, Noteikumos paredzēts veikt izmaiņas nosakot, ka šādos gadījumos, ja tiek iesniegti citās valstīs izdoti un noteiktajā kārtībā apliecināti dokumenti par veiktajām identifikācijas numuru izmaiņām, identifikācijas numura iestrādāšanu CSDD veic pēc Valsts policijas atzinuma saņemšanas par ārvalstīs veiktas identifikācijas numura izmaiņu pārbaudes, kuras gaitā transportlīdzeklis ir identificēts ar izgatavotāja piešķirto identifikācijas numuru.Savukārt grozījumi Noteikumu 23.2.apakšpunktā paredz papildināt Noteikumus ar prasību identifikācijas numuru iestrādāt (iekalt) jebkuras kategorijas transportlīdzekļiem pirms tā pirmreizējās reģistrācijas Latvijā, ja transportlīdzekļa izgatavotājs ir paredzējis šādu iestrādātu (iekaltu) identifikācijas numuru, bet tas ekspluatācijas laikā ir bojāts vai zudis no transportlīdzekļa īpašnieka neatkarīgu iemeslu dēļ.Projektā paredzētas arī izmaiņas Noteikumu 24.4.punktā, kas nosaka tehnisko datu uzlīmes izgatavošanu un nomaiņu neatbilstošās uzlīmes vai plāksnītes vietā transportlīdzekļiem, kam ir bijušas identifikācijas numura izmaiņas un veiktas nepieciešamās pārbaudes, un, ja šādas tehnisko datu uzlīmes vai plāksnītes dublikāts nav saņemts no transportlīdzekļa izgatavotāja. |
|  3. | Projekta izstrādē iesaistītās institūcijas | Valsts akciju sabiedrība „Ceļu satiksmes drošības direkcija”. |
|  4. | Cita informācija | Nav. |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz transportlīdzekļu īpašniekiem (turētājiem, valdītājiem), kā arī uz komersantiem, kuri nodarbojas ar transportlīdzekļu tirdzniecību. |
|  2. | Tiesiskā regulējuma ietekme uz tautsaimniecību un administratīvo slogu | Administratīvais slogs tiek samazināts Valsts policijai un transportlīdzekļu īpašniekiem, jo nav jāveic atkārtotas pārbaudes un tiek ietaupīti resursi.  |
|  3. | Administratīvo izmaksu monetārs novērtējums | Projekts šo jomu neskar. |
|  4. | Cita informācija | Nav. |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Nav.  |
|  2. | Atbildīgā institūcija | Satiksmes ministrija. |
|  3. | Cita informācija | Nav. |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē 2017.gada 6.septembrī. |
|  2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
|  3. |  Sabiedrības līdzdalības rezultāti | Priekšlikumi nav saņemti. |
|  4. |  Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Valsts akciju sabiedrība „Ceļu satiksmes drošības direkcija”  |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta anotācijas VII. sadaļas 1.punktā minētās institūcijas līdzšinējo funkciju ietvaros un institūcijas cilvēkresursus tā neietekmēs. |
|  3. | Cita informācija | Nav. |

Anotācijas III un V sadaļa – projekts šīs jomas neskar.

Satiksmes ministrs U.Augulis

Vīza: Valsts sekretārs K.Ozoliņš

06.09.2017 11:36

630

Edgars Ošenieks

67025723

Edgars.Osenieks@csdd.gov.lv